Keďže je pre nás kľúčové, aby vám naše potraviny prinášali najmä pôžitok a pozitívne vplyvy na vaše zdravie, naše výrobky pasterizujeme. Pasterizácia je bezpečný a overený spôsob tepelnej úpravy mlieka alebo iných výrobkov. Počas nej sa zničia potenciálne nebezpečné mikroorganizmy, ktoré by mohli po konzumácii spôsobiť prípadné zdravotné problémy a predlžujú trvanlivosť výrobku. Na rovinu si priznajme, kto z nás si chce kúpiť výrobok s krátkou trvanlivosťou, pri ktorom musí rýchlo doma riešiť, že ho treba skonzumovať, aby sa neznehodnotil. Pasterizácia je nastavená tak citlivo, že sa používa len najnižšia potrebná teplota a najkratší potrebný čas a takto s istotou zlikviduje nežiaduce mikroorganizmy a zároveň zachováme výživovú hodnotu výrobku. Podľa druhu pasterizácie je to od 74 do 95 °C, pričom trvá len niekoľko sekúnd. Následne je mlieko okamžite schladené, vďaka čomu si zachová svoju výživovú hodnotu.